Príloha č. 2 – Okruh otázok k PTK

1. **Považuje účastník PTK dokument s ozn. Príloha č. 2  - Podrobný opis predmetu zákazky a s tým súvisiace informácie, ktoré poskytol verejný obstarávateľ, za dostatočné, určité a zrozumiteľné z pohľadu jednoznačného definovania predmetu zákazky a zabezpečenia čestnej hospodárskej súťaže, ktorý bude umožňovať predloženie kvalifikovanej ponuky?**

Ak nie, prosím, uveďte dôvody a konkrétne návrhy na doplnenie opisu predmetu zákazky, resp. identifikovanie prekážok, pre ktoré na základe poskytnutého opisu nie je možné predložiť kvalifikovanú ponuku.

1. **Považuje účastník PTK z hľadiska realizácie predmetu zákazky niektorú časť plnenia predmetu zákazky za rizikové hlavne vo vzťahu k rozsahu a kvalite požadovaných služieb a zadefinovaným požiadaviek?**

Ak áno, prosím detailnejšie uveďte riziká, ktoré vnímate z pohľadu účastníka PTK a v budúcnosti úspešného uchádzača.

1. **Považuje účastník PTK požiadavku na predmet zákazky – „Školenie manažérov kybernetickej bezpečnosti a informačnej bezpečnosti“ – rozdelenie na 3 moduly v zmysle kapitoly 1.5 Požiadavky na školiace aktivity za vhodné riešenie?**

Ak nie, prosím uveďte, či sú na trhu iné vhodnejšie riešenia, ktorých implementácia by bola ekonomicky najvýhodnejšia pre verejného obstarávateľa. V prípade, že takéto riešenia na trhu existujú prosím uveďte rozdelenie vzdelávacích aktivít.

1. **Vedel by hospodársky subjekt plniť (poskytnúť) predmet zákazky sám, alebo by musel/preferoval využitie subdodávateľov?**
2. **Aké iné informácie nad rámec poskytnutých dokumentov potrebuje hospodársky subjekt vedieť a poznať pre riadne ocenenie predmetu zákazky?**
3. **Považuje hospodársky subjekt lehotu dodania vzdelávacích materiálov ku školeniam do jedného mesiaca od nadobudnutia účinnosti zmluvy za primeranú?**

Ak nie, akú lehotu dodania považuje hospodársky subjekt vzhľadom na rozsah predmetu zákazky za primeranú?

1. **Verejný obstarávateľ uvažuje nad aplikovaním podmienok účasti technickej alebo odbornej spôsobilosti podľa § 34 ods. 1 písm. g) zákona o verejnom obstarávaní, t. j. predložiť údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.**

Pre informáciu dopĺňame, že verejný obstarávateľ zvažuje nasledovné typy expertov (viac informácií v kapitole 6 Podmienky účasti, 6.1 Požiadavky na kľúčových expertov):

* 1. Kľúčový expert pre kapitolu 2.2 (lektor/školiteľ kybernetickej bezpečnosti) (Požiadavky na školiace aktivity) – min. 3 osoby
  2. Kľúčový expert pre kapitolu 2.3 - zodpovedný za vypracovanie podporných vzdelávacích materiálov (Požiadavky na podporné vzdelávacie materiály) – min. 2 osoby

Sú podľa Vás požiadavky na vyššie uvedených expertov vhodné a primerané (napr. dĺžka praxe, min. počet praktických skúseností, min. rozsah školiacich dní)?

Ak nie prosím uveďte, aký počet rokov praxe / aký počet praktických skúsenosti je podľa Vás ako účastníka PTK relevantný vo vzťahu k plneniu predmetu zákazky?

1. **Je podľa Vás ako účastníka PTK počet a typ navrhovaných expertov (info vyššie) určených na plnenie predmetu zákazky vhodný resp. primeraný vzhľadom k riadnemu a včasnému plneniu predmet zákazky?**

Ak nie, prosím, uveďte konkrétne návrhy expertov, ktorí sú potrební na plnenie predmetu zákazky riadne a včas, konkrétne počet expertov a označenie experta.

1. **Sú potrebné certifikáty u jednotlivých typov expertov v súvislosti s Vami navrhovanými expertmi a plnením predmetu zákazky?**

Ak áno, prosím uveďte typ certifikátu a požadovanú úroveň vo vzťahu k jednotlivým navrhovaným expertom a k predmetu zákazky?

1. **Verejný obstarávateľ má v rámci projektu „Skvalitnenie vzdelávania a zabezpečenie spôsobilosti v oblasti KIB (Plán obnovy a odolnosti, Komponent 17: Digitálne Slovensko)“ vyčlenený rozpočet vo výške 758 940,44 EUR bez DPH (maximálna hodnota).**

Je rozpočet v stanovenej výške postačujúci na plnenie predmetu zákazky riadne a včas? Ak nie, prosím uveďte dôvody, prečo rozpočet nepostačuje na plnenie.

1. **Po zvážení všetkých okolností, mala by Vaša spoločnosť záujem zúčastniť sa súťaže? Ak nie, môžete uviesť dôvod?**

**13. S akými najčastejšími prekážkami / ťažkosťami ste sa doteraz pri realizácii totožného / porovnateľného predmetu plánovanej zákazky stretli a ako ste sa s nimi vysporiadali?**